దినారా సఫీనా
ఆమె మాస్కోలో తాతర్ జాతికి చెందిన తల్లిదండ్రులకి జన్మించింది. ఆమె తల్లి, టెన్నిస్ కోచ్ అయిన రౌజా ఇస్లానోవా, ఆమె చిన్నతనంలో ఆమెకు మొదటి శిక్షకురాలు; ఆమె తండ్రి మాస్కోలో స్పార్టక్ టెన్నిస్ క్లబ్‌కు డైరెక్టర్. ఆమె సోదరుడు మరాట్, ATP టూర్ మీద మాజీ ప్రపంచ నంబర్ 1. అంత విజయవంతమైన టెన్నిస్ కుటుంబంలో పెరగడం గురించి మాట్లాడుతూ సఫీనా ఈ విధంగా చెప్పింది: "అంత పెద్ద టెన్నిస్ కుటుంబంలో చిన్న చెల్లెలు కావడం అంత సులభమైన పరిస్థితి కాదు. అందుకే కాబోలు నేను వృధ్ధిలోకి రావడానికి చాలా సమయం పట్టింది. నా తండ్రి చాలా పోరాటపటిమ కలిగిన వాడు, కానీ నా తల్లిదండ్రులు నా మీద వత్తిడి పెట్టలేదు. నేను నా అస్థిత్వాన్ని నిరూపించుకోవాలనుకున్నాను. నాకు నేనుగా ఏదో కావాలనుకున్నాను, నా అంతట నేనే ఒక పెద్ద క్రీడాకారిణిగా ఉండాలని అనుకున్నాను. అందుకని మొదట్లో, నా మీద నేనే అతిగా వత్తిడి పెట్టుకున్నాను. కానీ కాలక్రమేణా నన్ను నేను కనుక్కున్నాను, ఆ తర్వాత ఆ పరిస్థితిలో ఇంకా బాగా ఎలా చేయాలో నేర్చుకున్నాను." ఆమె ఎనిమిదవ ఏట, సఫీనా ఆమె కుటుంబ సభ్యులు స్పెయిన్‌లోని వాలెన్షియాకు మారారు, అందువల్ల ఆమె చక్కటి స్పానిష్, రష్యన్ మరియు ఇంగ్లీష్ భాషలు మాట్లాడుతుంది.
దినారా సఫీనా
మాంట్రియాల్‌లో టైయర్ I టోర్నమెంట్‌లో ఇవానోవిచ్‌తో ఓడిపోకముందు, సెమిఫైనల్‌కు చేరుకోవడం సఫీనా వేసవి హార్డ్‌కోర్ట్ సీజన్ యొక్క ముఖ్య విశేషం. US ఓపెన్‌లో ఆమె మళ్ళా గ్రాండ్ స్లాం క్వార్టర్‌ఫైనల్ చేరుకుంది, ఈ సారి ఆమె టాప్ సీడ్ అమేలీ మారెస్మోతో ఓడిపోయింది. డబుల్స్‌లో ఆమె మరింత విజయం సాధించింది; పార్ట్‌నర్ కాటరీనా స్రెబోట్నిక్‌తో కలిసి ఆమె ఫైనల్‌కు చేరుకుంది. సఫీనా మొదటి సారి టాప్ టెన్‌లో స్థానం సంపాదించింది. ఆమె సీజన్ మొదటి పదికి కొంచెం దూరంగా ప్రపంచ నంబర్ 11 స్థానంతో ముగించింది.
2007లో సఫీనా, గోల్డ్ కోస్ట్‌లో తన మొదటి టోర్నమెంట్ గెలుచుకుంది; ఫైనల్‌లో ఆమె మార్టీనా హింజిస్‌ను ఓడించింది. హింజిస్ సఫీనాను మెచ్చుకుంటూ, “ప్రతి ఒక్కరు ఆమెను గమనించాలి ఎందుకంటే ఆమె తన సోదరుడి కంటే మెరుగైన క్రీడాకారిణి అవుతుంది”, అంతే కాక ఆమెలో “సఫిన్ కంటే కూడా ఎక్కువ దీక్ష మరియు కోరికా ఉన్నవి” అని చెప్పింది. ఆమె టోర్నమెంట్‌లో డబుల్స్ టైటిల్ కూడా గెలిచింది. ఆ తర్వాత ఆమె ఆస్ట్రేలియన్ ఓపెన్‌లో లి నాతో మూడో రౌండ్‌లో ఓడిపోయింది.